Іван Падгурскі паведаміў, што дзякуючы сумеснай рабоце МУС, Дзяржаўнага камітэта судовых экспертыз і Міністэрства аховы здароўя новыя віды наркотыкаў аператыўна ўносяцца ў спісы забароненых рэчываў. Вопыт Беларусі ў сферы процідзеяння распаўсюджванню наркотыкаў станоўча пазіцыянуецца і выкарыстоўваецца на міжнароднай арэне. “Прыярытэтнымі задачамі для ўсіх зацікаўленых з’яўляюцца зніжэнне існуючых рызык, мінімізацыя попыту і прапанавання наркотыкаў, дасягненне мінімальнага ўзроўню наркатызацыі і смяротнасці насельніцтва ад атручэння псіхаактыўнымі рэчывамі, выключэнне магчымасці для ўцягнення ў наркаманію непаўналетніх, забеспячэнне высокага ўзроўню прафілактыкі наркаманіі з боку ўсіх суб’ектаў, а таксама паляпшэнне якасці і эфектыўнасці рэабілітацыі нарказалежных”, — рэзюмаваў Іван Падгурскі.